శుభం (2025 తెలుగు సినిమా)

శుభం 2025లో విడుదలైన తెలుగు సినిమా. ట్రాలాలా మూవింగ్ పిక్చర్స్, కనకవల్లి టాకీస్ బ్యానర్‌పై సమంత నిర్మించిన ఈ సినిమాకు ప్రవీణ్ కండ్రేగుల దర్శకత్వం వహించాడు. హర్షిత్ మల్గిరెడ్డి, శ్రియ కొంథం, చరణ్ పెరి, షాలిని కొండేపూడి ప్రధాన పాత్రల్లో నటించిన ఈ సినిమా టీజర్‌ను మార్చి 31న, ట్రైలర్‌ను ఏప్రిల్ 27న విడుదల చేయగా, సినిమా మే 9న విడుదల చేశారు.

శుభం సినిమా జియో హాట్‌స్టార్‌ ఓటీటీలో జూన్ 13 నుండి స్ట్రీమింగ్ ప్రారంభమైంది.
కథ 
భీముని పట్నంలో కేబుల్ టీవీ ఆపరేటర్ కమ్ ఓనర్‌ శ్రీనివాస్ (హర్షిత్ రెడ్డి) అదే ఊరిలో బ్యాంక్‌లో పని చేసే శ్రీవల్లి (శ్రియ కొంతం)ని పెళ్లి చేసుకుంటాడు. అతని శోభ‌నం రోజే భార్య శ్రీవల్లి టీవీలో సీరియల్ చూస్తూ వింతగా ప్రవర్తిస్తుంది. అలా రోజు జ‌రుగుతండ‌డంతో త‌న మిత్రుల‌తో చ‌ర్చించ‌గా ఊరిలో భార్యలందరూ జన్మజన్మల బంధం  టీవీ సీరియల్‌కు అలవాటు పడిపోతారు. సీరియల్‌ చూసే సమయంలో భార్యలు దయ్యాలుగా మారి పిచ్చెక్కినట్లు ప్రవర్తిస్తారు. దీంతో ఊర్లో ఏం జరుగుతుందో ఎవరికీ అర్థం కాదు. దీంతో బాధితులంతా పరిష్కారం కోసం మాయ మాతాశ్రీ (సమంత)ను ఆశ్రయిస్తారు. ఆమె దగ్గరకు వెళ్లిన వీరికి ఈ సమస్యకు పరిష్కారం దొరికిందా ? లేదా ? అనేదే మిగతా సినిమా కథ.

నటీనటులు
 హర్షిత్ మల్గిరెడ్డి
 శ్రియ కొంథం
 చరణ్ పెరి
 షాలిని కొండేపూడి గౌడ్
 గవిరెడ్డి శ్రీనివాస్
 శ్రావణి
 వంశీధర్ గౌడ్ 
 సమంత (అతిధి పాత్ర)
 పాటలు

మూలాలు

వర్గం:2025 సినిమాలు